Suspetti li l-Mexxej tal-Oppożizzjoni Russa kien ivvelenat minn tazza te – Jittieħed il-Ġermanja għal aktar kura
Il-Mexxej tal-Oppożizzjoni Russa Alexei Navalny, li ftit tal-jiem ilu kien ivvelenat, ittieħed il-Ġermanja għal aktar kura. Navalny li qed ikun suspettat li kien ivvelenat minn tazza te, bħalissa jinsab f'koma. Minn Omsk, issa ser ikun qed jirċievi t-trattament fi sptar f'Berlin. Navalny kien wieħed mill-aktar kritiċi ħarox fil-konfront ta' Gvern immexxi mill-President Vladimir Putin u għal ħafna żmien tkellem kontra każijiet ta' korruzzjoni fir-Russja. Fil-fatt ħafna persuni speċjalment dawk qrib Navalny, qed jissusspettaw li f'dan il-każ hemm l-id moħbiha ta' Vladimir Putin. Intqal kif Navalny ma tħalliex imur il-Ġermanja qabel mill-awtoritajiet Russi sabiex ikun assigurat li t-traċċi tal-velenu josfru għal kollox mill-ġisem ta' Navalny u b'hekk ikun aktar diffiċli li dawk responsabbli jiġu akkużati quddiem il-Qrati.